Carolo III del Regno Unite

Carolo III (nate 14 novembre 1948) esse le rege del Regno Unite e 14 altere paises del Commonwealth britannic. Ille esseva le herede apparente le plus vetere in le historia de su pais ante acceder al throno de su matre, le regina Elisabeth II del Regno Unite, in 8 septembre 2022 al etate de 73 annos.  

Caolo nasceva in le Palatio de Buckingham dum le regno de su granpatre materne, le rege Georgio VI, e ille habeva solo tres annos quando su matre ascendeva al throno in 1952, ita deveniente le nove herede apparente del Regno Unite ille ipse. Ille esseva facte Prince de Galles in 1958 e su investitura al nove position esseva tenite in1969. Ille esseva instructe in le scolas de Cheam e Gordonstoun, ut su patre, le Prince Philippo duque de Edimburg. In 1981, ille maritava le domina Diana Specener, cum le qual ille habeva duo filios, Gulielmo e Henrico. In 1996, le copula divorciava se post que le amorettos extra-marital de ambes deveniva public, quamquam le princessa Diana moriva in un accidente le anno sequente. In 2005, ille maritava su amante de longe data, le domina Camilla Parker Bowles.

Como prince de Galles, Carolo interprendeva deberes official pro conto de su matre la regina. Ille interessa se re architectura e sustene le conservation de edificios historic,; ;  sed etiam le agricultura organic pro prevenir le cambiamento climatic.; ; ; 

 Referentias 

Categoria:Monarchas britannic